བློ་ཆེན་རྒྱལ་བ་ཀུན་གྱི་བཟང་པོའི་ཐུགས།།དུས་འདིར་ངུར་སྨྲིག་གར་གྱིས་རྣམ་རོལ་ཅན།།གྲགས་པའི་དྲི་བསུང་སྲིད་ན་རབ་འཕྲོ་བ།།འཇམ་མགོན
བླ་མའི་ཞབས་ལ་གསོལ་བ་འདེབས།།རྒྱལ་བའི་ཉིན་བྱེད་འོད་ཀྱིས་མ་བརྫིས་པའི།།རྨོངས་པའི་མུན་རུམ་འཐིབས་པའི་བྱང་ཕྱོགས་འདིར།།ཐུབ་བསྟན་སྣང་བའི་སྒྲོན་མེ་གསལ་མཛད་པ།།འཇམ
མགོན་བླ་མའི་ཞབས་ལ་གསོལ་བ་འདེབས།།ལེགས་ཚོགས་ཀུན་གྱི་རྩ་བ་ཟླ་མེད་པ།།དྲིན་ཅན་བླ་མ་མཆོག་གསུམ་ཀུན་འདུས་སུ།།གཏིང་ནས་ཡིད་ཆེས་ངེས་པ་རྙེད་གྱུར་ཏེ།།ཅི་གསུང་བཀའ
བཞིན་སྒྲུབ་པར་བྱིན་གྱིས་རློབས།།དལ་འབྱོར་རྙེད་དཀའ་ཚེ་ལ་ལོང་མེད་ཅིང་།།ཕྱི་མར་ངན་འགྲོའི་གཡང་ས་འཇིགས་རུང་ཚུལ།།བསམས་ནས་དཀོན་མཆོག་གསུམ་ལ་སྐྱབས་འགྲོ་ཞིང་།།སྡིག
སྤོང་དགེ་སྒྲུབ་ནུས་པར་བྱིན་གྱིས་རློབས།།ཁམས་གསུམ་འཁོར་བསྡུག་བསྔལ་རང་བཞིན་ལ།།གཏིང་ནས་ཞེན་པ་ལོག་པའི་ངེས་འབྱུང་གིས།།རྣམ་དག་བསླབ་པ་གསུམ་ལ་ལེགས་བསླབས་ཏེ།།
ཐར་པའི་ལམ་སྣ་ཟིན་པར་བྱིན་གྱིས་རློབས།།མཁའ་མཉམ་མ་རྒན་རྣམས་ཀྱི་དྲིན་དྲན་ནས།།བྱམས་དང་སྙིང་རྗེ་བྱང་ཆུབ་སེམས་སྦྱོང་ཞིང་།།རླབས་ཆེན་རྒྱལ་སྲས་སྤྱོད་པ་མཐར་ཕྱིན་ཏེ།།ཟུང།།

འཇུག་གོ་འཕང་མྱུར་དུ་ཐོབ་པར་ཤོག།མདོར་ན་གསུང་རབ་ཀུན་གྱི་སྙིང་པོའི་དོན།།ཨ་ཏི་ཤ་དང་འཇམ་མགོན་བླ་མ་ཡི།།ཐུགས་བཅུད་བྱང་ཆུབ་ལམ་གྱི་རིམ་པ་དང་།
ཚེ་རབས་ཀུན་ཏུ་འབྲལ་བར་མ་གྱུར་ཅིག།ཅེས་འཇམ་མགོན་བླ་མ་དང་བྱང་ཆུབ་ལམ་རིམ་སྟོན་པའི་བླ་མ་གཉིས་དབྱེར་མེད་དུ་བྱས་ཏེ་གསོལ་བ་འདེབས་ཚུལ་ལམ་གྱི་རིམ་པའི་སྨོན་ཚིག་དང
བཅས་པ་འདི་ལྟ་བུ་ཞིག་དགོས་ཞེས་རབ་འབྱམས་པ་ངག་དབང་འཇམ་དབྱངས་ཀྱིས་བསྐུལ་བ་ལ་བརྟེན་ནས།དགེ་སློང་ཡེ་ཤེས་རྒྱལ་མཚན་གྱིས་ཤེལ་དཀར་ཆོས་སྡེར་སྦྱར་བའོ།།།